钦定古今图书集成/明伦汇编/闺媛典/第027卷 > 皇清 > 刘馀清妻徐氏
## 钦定古今图书集成/明伦汇编/闺媛典/第027卷 > 皇清 > 刘馀清妻徐氏

按《安庆府志》：“徐氏，怀宁人。训导刘馀清妻，方伯徐尧莘女孙也。事翁姑至孝，体素癯弱，因侍姑疾成病，几不能起。姑怜而讯之，对曰：‘妇无病。翁兄弟十二人，诸姑聚一室，徐氏皆谨事之，得其懽心。后随馀清训芜湖，诸学子悉其德，作《母仪颂》以进。徐笑而火之曰：‘妇人无出壸声，敢以是邀名乎？善楷书，常绣‘当学敬姜’’’” 四字于帷帐。馀清罹党祸，徐勉之曰：“君当善事某公，如同里柄臣，不久自败也，何惧焉？” 后皆如其言。